Shitstorm

Søndagsfrokost-shitstorm, Cannamor og Fie Laursen og en kæmpe mail-brøler

Da P1 programmet 'Søndagsfrokosten' ville diskutere den nye samtykkelov var der meget, der gik galt, og lidt der gik godt. Det kan Liva Agger Jørgensen skrive under på. Hendes fortælling om at blive voldtaget blev nedgjort og diskuteret på en måde, der har fået de sociale medier til at gløde den seneste uge. I denne udgave af Shitstorm på P1 kan du høre Liva Agger Jørgensen fortælle, hvordan hun oplevede radioudsendelsen og det digitale efterspil. Værten på den pågældende udgave af Søndagsfrokosten, Bille Sterll, kommer også forbi til efterkritik hos Sanne Cigale. Desuden en bekymringssamtale med Fie Laursen, der er begyndt at småreklamere for Cannamor. Firmaet forhandler medicinsk cannabis forklædt som kosmetik, og deres produkter er ulovlige i Danmark efter Shitstorm på P1 afdækkede deres sidste eventyr med en influencer. Og så skal vi tale om ugens digitale brøler - lige nu er tidens vigtigste politiske forhandlinger ved at bryde sammen, fordi en socialdemokrat ved en fejl har sendt en mail til en journalist fra Jyllands-Posten. En fejltagelse, ethvert moderne menneske kender til. Som en art sympatiaktion lader vi en række danskere fortælle om den værste besked, de nogensinde har sendt forkert. Værter: Mads Aagaard og Sanne Cigale Benmouyal,